**Kunstnerisk CV – Hans Mathisen (f. 1967)**

Hans Mathisen er utdannet fra NTNU, jazzlinja og har arbeidet som gitarist, komponist og arrangør siden 1994.

Mathisen har gitt ut 6 album i eget navn, og fikk Spellemannprisen for albumet ”Quiet Songs” (2005)

Mathisen skrev i 2022 helt ny musikk til Det norske Ibsenkompaniets oppsetning av Peer Gynt i Fjæreheia, Grimstad, regi Kim Sørensen, produsent Kåre Conradi. Inkludert ny Solveigs sang til Christine Guldbrandsen. Ny oppsetning av forestillingen i juli 2023, med blant annet Maria Arredondo som Solveig.

Mathisen skrev i 2021 musikken til musikkteaterforestillingen Toråsspelet som ble uroppført i juli 2021. En historie fra 2. Verdenskrig spilt på Torås fort på Tjøme hvor historien utspilles.

Denne forestillingen ble oppført som en konsertant versjon i september 2022, live med Marinemusikken som orkester.

Han skrev også musikken til Archerspelet, familiemusikalen om båtbyggeren Colin Archer og hans familie som bodde i Larvik i 1880 årene. Den hadde urpremiere i august 2021 og ble satt opp igjen i august 2022.

Mathisens siste album More Secrets (2022) er et samarbeid med Per Mathisen, Hans sin bror som er bassist.

Medvirkende er i tillegg Petter Wettre saksofon og Gary Husband trommer/ keyboard.

Strålende kritikker i utlandet.

Mathisens nest siste album ”Moving Forward” kom ut i april 2019 til strålende kritikk.

Medvirkende her er Bendik Hofseth – saksofon, Mats Eilertsen – bass, Jason Rebello – piano og Audun Kleive – trommer.

Hans album ”Orchestral Works” kom ut i 2017 og er innspilt med Kringkastingsorkesteret under ledelse av Christian Eggen. Alle verkene innspilt på dette albumet er bestillingsverk for symfoniorkester.

Som musiker har Mathisen turnert hele Europa samt spilt konserter i USA, Cuba, Japan og Brasil.

Mathisen har skrevet verk for Kringkastingsorkesteret, Oslofjord Kammerfilharmoni, Kongelige Norske Marines Musikkorps, Minsk Kammerorkester, Stabsmusikken, Vestfold Symfoniorkester samt mange andre profesjonelle ensembler.

I 2010 skrev Mathisen verket ”Lysande Mørker” til Oslo Domkirkes nyåpning sammen med lyrikeren Jon Fosse.

Mathisen skrev musikken til den kritikerroste filmen ”Salmer Fra Kjøkkenet” og i tillegg har han orkestrert musikken til ”Hodejegerne” og ”Odins Øye”

Mathisen medvirker også i Tv serien ”Lillyhammer” både som gitarist og på scenen i serien.

I de 6 siste årene har Mathisen også turnert med Petter Wettre, med konserter i Norge, Danmark og Sør Afrika.

Som orkesterleder og dirigent har Mathisen turnert med Sigvart Dagsland og Marinemusikken, han har ledet orkesteret på Chat Noir ved flere forestillinger, blant andre It’s Showtime med Kåre Conradi og Showgirls. /Showgirls 2.

Som arrangør har Mathisen arbeidet med Kringkastingsorkesteret siden 2003. Han har ved flere anledninger arrangert for Nobelkonserten for blant andre Angelique Kidjo og Colbie Caillat samt Vamp, Samsaya, Anne Grete Preus, Lava og Kåre Conradi.